Tulutootev ja kvaliteetne mets vajab hoolt. Paraku ei jõua metsaomanik alati kontrollida oma metsa seisukorda või puuduval tal selleks vajalikud vahendid ja teadmised. Kõikide metsakasvatuslike tööde korraldamine ja läbiviimine on aga võimalik anda Metsahalduri kohustuseks, kes peab ühtlasi vastutama tööde kvaliteedi, metsa seisundi ja edasiste tööde ajastamise ning järelvalve eest. Iga metsakasvatuslik töö kooskõlastatakse eelnevalt metsaomanikuga ning vajadusel antakse soovitusi edasiste tegevuste osas. Pikaajaline plaan ja pidev metsa seisundi jälgimine on vajalik saavutamaks kõrge väärtusega, esteetilist ja tervet metsa.
Koostame metsamajandamiskava
Selgitame metsaomaniku eesmärgid ja visiooni
Planeerime ühiselt 10. aasta tööd ning lähimad uuendus- ja hooldusraied
Planeerime järgnevad metsauuendustööd koos vajalike hooldustega
Teostame kõik metsatööd ja korraldame kogu asjaajamise
Parandame metsa sanitaarset seisundit, tootmisvõimet ja üleüldist ilmet
Teostame regulaarset kontrolli ja teeme ettepanekuid
Nõustame, teadvustame, prognoosime ja abistame
Kõik tööd on metsas planeeritavad ja nende läbiviimisel tuginetakse metsaomaniku eesmärkidele, turusituatsioonile või metsa seisundile. Eelnevalt koostatakse metsast põhjalik ülevaade, metsamajandamiskava ja vajadusel hinnatakse metsa hetkeväärtust. Koos metsaomanikuga fikseeritakse tema eesmärgid ja vajadused, mis saavad olema lähtealuseks majandustööde läbiviimisel ja planeerimisel.
Tasub veel teada, et Metsahaldur soovib edendada heaperemehelikku metsamajandust. Heaperemehelik käitumine oma metsas on tingimata vajalik ka omanikule, kelle eesmärgid on ainult majanduslikud. Soovime seda mõtteviisi rakendada kõikides meie hallatavates metsades. Vajadusel väldime kevad-suviseid raieid ning looduskaitselistel või esteetilistel kaalutlustel asendame lageraie turberaiega, sest tegevus, mis võib tunduda majanduslikult tulus, ei pruugi olla jätkusuutlik.